Program | Oplev bl.a. Back To Back, Johnny Deluxe & L.I.G.A
INTIM JULESTEMNING, DANSEVENLIG MUSIK
OG OVERDÅDIG JULEBUFFET !
PAPIRHALLEN – 25. & 26. NOVEMBER 2016
DET BLIVER IGEN I ÅR ET BRAG AF EN FEST !!!
Velkommen til – og glædelig JUL.
Kl.17.45 Dørene åbnes – Fri bemandet garderobe & den fri bar er åben
Kl.18.30 Konferencier byder velkommen.
Kl.18.30 Buffeterne åbner
Kl.19.00 BACK TO BACK live fra scenen
Kl.19.30 DJ UBBE
Kl.19.55 JOHNNY DELUXE live fra scenen
Kl.20.20 DJ UBBE
Kl.20.30 Dessert & Kaffe
Kl.21.15 L.I.G.A. Live fra scenen
Kl.22.00 CPH HITS 1. Sæt live fra scenen
Kl.23.00 DJ UBBE
Kl.23.30 CPH HITS 2. Sæt live fra scenen
Kl.00.30 DJ CHIEF 1 – DJ Show
Kl.02.00 Festen slutter – TAK for i aften
*Ca. tidspunkter med forbehold for små ændringer
Vi gentager succesen fra 2014 & 2015 og kan med stolthed præsentere en fantastisk julefrokost for Jer, hvor der ikke er holdt igen på nogle ting.
Artister og underholdningen er efter mange opfordringer afstemt i et meget dansevenligt program.
I Papirhallen er der plads til ca. 450 personer og lokalet er, med sin rustikke atmosfære, det helt perfekte sted til afvikling af Den Store Julefrokost. Vores artister er i topform og du kommer helt tæt på dem. – Hos os er stemningen og rammerne utrolig vigtige.
Vi glæder os rigtig meget til at give dig og dine kolleger en forrygende intim aften – HUSK danseskoene…. !
Urban/popbandet L.I.G.A kom på danskernes læber i 2013, da de debuterede på alle landets radiokanaler med ‘Skylder Dig Ik Noget’, der betegnes som en nyklassiker i den danske hitsskat. Bagkataloget tæller ydermere fire singler: ‘Den Første Gang’ (2013), ‘Julia’ og ‘Søvnløs’ (2014), ‘SEXII’ (2015) og albummet ‘L.I.G.A’ (2014)
L.I.G.A er kommet ud på den anden side efter et brud med deres gamle pladeselskab samt den ene tredjedel af gruppen. Lyden er anderledes. Det lyder af 2016 på L.I.G.As ‘1 ud af 1 million’, der udkom 26. februar.
‘1 ud af 1 million’ er skrevet af Nicky selv. For første gang i lang tid følte han sig inspireret; godt hjulpet på vej af Ihan som sparringspartner.
Back To Back aka Nis Bøgvad og Morten Remar, er siden deres debutalbum fra 1987 blevet en del af den danske musikhistorie.
Sange som ”Jonathan”, ”En Som Dig”, ”Som De Andre Gør”, ”En Elsker Som dig” og mange flere er i dag stadig en fast del af radioernes spillelister.
Bandet har solgt flere gange sølv, guld og platinplader og efter hvert album rejst landet tyndt, spillet festivaler og musikhuse og sunget deres sange, for et altid begejstret og deltagende publikum.
Om genforeningen siger Nis: ”Pludselig stod det bare klart for mig hvor meget jeg savnede Mortens stemme synge vores sange, lige ved siden af mig!” og Morten supplerer: “Jeg har bare ventet på at muligheden dukkede op. Back To Back lever kun i sin originale form, når Nis og jeg er sammen”.
Når Back to Back spiller koncerter i dag er det deres største sange med fuldt liveband – som det lød dengang.
De væltede omtrent ind fra højre og markerede sig solidt på hitlisterne og spillelisterne med hits som ”Elskovspony”, ”Vi Vil Ha’ Mer’”, ”Drenge Som mig”, ”Så Er Det Sommer” og ”Drømmer Jeg”. De begejstrede på tværs af køn, alder og geografi med deres iørefaldende popsange og finurlige tekster. Tre album, en lang række singler, et væld af guld- og platinplader og heftig turnéaktivitet blev det til, før de i 2010 valgte at sige stop og opløse bandet. Nu er de imidlertid samlet igen, popfænomenet Johnny Deluxe. Startskuddet på firemandsbandets genforening var singlen ”Til Verdens Ende”, der udkom den 6. februar 2016.
”Til Verdens Ende” er en hyldest til bandets fans, både de nytilkomne og de trofaste, der har været med helt fra start. Selvom der er gået syv år, siden bandet lod høre fra sig, er fanskaren stadig stor anno 2016. Og de vil ha’ mer’. Og det får de i den grad nu, hvor Noam Halby, Jakob Glæsner, Søren Itenov og Morten Lynggaard atter har genfundet bandånden og er klar til at føje endnu en singleudgivelse til Johnny Deluxes flotte diskografi. ”Til Verdens Ende” er forløber for et album, der i skrivende stund er i støbeskeen.
CPH HITS
Festen koger, dansegulvet gynger og publikum skråler med på hit efter hit! Sublime CPH Hits fyrer op under festen med en perlerække af de største hits gennem tiden og tager fra første indtælling, publikum med på en fantastisk musikalsk tidsrejse fuld af fest, show, ”syng med”, klap og dans.
Med stor musikalitet, mange års erfaring fra tusindvis af livekoncerter og en sprudlende og smittende spilleglæde, når bandet langt ud over scenekanten!
CPH Hits har gennem årene opbygget et kæmpe, råsvingende pop/rock/funk/soul repertoire, bestående udelukkende af de største danske og udenlandske hits fra 60’erne og frem til i dag. Bandet sætter deres personlige præg på hits af tidens største kunstnere – heriblandt: Michael Jackson, Bruno Mars, Medina, Danseorkestret, The Beatles, Rihanna, Thomas Helmig, Stevie Wonder, Pharrell Williams og mange, mange flere… Der er noget for alle!
Samlet på scenen er nogle af landets dygtigste musikere og sangere, som alle har spillet med et hav af kendte, danske kunstnere – heriblandt Peter A.G., Sanne Salomonsen, L.I.G.A., Medina, Rasmus Seebach, Clemens, Søs Fenger, Joey Moe, Burhan G. m.fl.
CPH Hits gør en dyd ud af, at give publikum en uforglemmelig aften!
DJ CHEIF 1
Chief 1, også kaldet Chefen, er på en og alle måder en markant skikkelse i det danske musik liv gennem de sidste 20 år! Chief 1 var blandt de første hip hoppere i begyndelsen af 80’erne og var i 1987 med til at danne “Rockers by Choice”, med hvem han udgav fem albums frem til 1996. Rockers by Choice var et af de mest markante bands i den første bølge af dansk rap og hittede med numre som “Engel”, “Nej til narkotika” og “Sumper”.
I begyndelsen af 90´erne var Chief 1 også tidligt ude med dance-musik og var både bagmand, producer og sangskriver for “Sound of Seduction”, der have en lang række hit signaler igennem 90’erne , som bl.a. “Feel like dancing” “Caravan of love” & “Welcome to my world”. Det var Chief 1, der opdagede Remee og Christina Groth fra selvsamme band.
Omtrent i samme periode begyndte Chief 1 at producere og skrive for andre. Humle Ridderne, som Chefen også opdagede, blev næste gigant succes med hittet “Malerhjerne” – albummet solgte 125.000.
I rollen som DJ møder vi en mand, hvor der ingen grænser findes musikalsk, det drejer sig om festen og festen alene. Alle årtier, helt tilbage fra 50´erne, står for skud, intet er helligt, “Stones” møder “Justin”, der møder “MJ” og går over i “Gasolin” for at ende i “Abba”,”James Brown” og “Human league” for til sidst gå i spænd med “Snoop Dog” & “Grandmaster Flash”…Intet er sikkert andet end at alle nok skal blive ramt af deres yngling, før eller senere…Det hele afhænger af publikums åbenhed for hos Chief 1 er alt tilladt.
KONFERENCIER SEBASTIAN DORSET
Sebastian er vild med jobbet som konferencier.Det sikrer ham en plads på første række, og muligheden for at høre en masse spændende indlæg og foredrag.Med sin baggrund som journalist kan han både stille uddybende spørgsmål og sætte sig ind i stoffet på forhånd, så han i det mindste forstår hvad der bliver snakket om, og måske endda kan stille de rigtige spørgsmål bagefter.Sebastian vælger den stil, der passer til lejligheden og tilpasser sig forsamlingen, så mængden af sjov i lokalet ikke ødelægger indeklimaet. Og han sørger for at tidsplanen ikke skrider og at folk både får kaffe, underholdning og en hjemtur til tiden.
DJ UBBE er én af de få kvindelige mainstreame DJ’s, der formår at aflæse sit publikum og komme med overraskelser udover det sædvanlige..
Musikken er glad og mainstream, krydret med numre du troede du havde glemt. – Der er fart over feltet og arme i vejret, når den glade pige sætter skub i dansegulvet.
Hun har spillet et utal af jobs her i blandt: DISTORTION, THE ATTIC, London, Pumpehuset, Frk. Nielsen, Bernhardt, Århus, Tivoli, Crazy Daisy, Herning + Roskilde + Viborg, Bella Sky, og mange, mange flere.
Denne gang er det Den Store Julefrokosts tur til at få besøg – GLÆD JER!
BILLEDER FRA JULEFROKOSTEN I 2015 BILLETBESTILLING
25-11-2016 (fredag)26-11-2016 (lørdag) Antal Billetter
Antal vegetar
Ønskes tilkøb af spiritusarmbånd á 250,- pr. person?
JaNej Evt. besked
Når vi modtager din bestilling, fremsendes faktura.
DEN STORE JULEFROKOST PRÆSENTERES I SAMARBEJDE MED